ร่วงหนัก! “ทองคำ” เช้านี้ลบ 350 บ. รูปพรรณขาย 30,750 บ.
ตลาดซื้อขายทองคำในประเทศเช้านี้ ปรับราคาลดลง 350 บาท หลังนักลงทุนกังวลการปรับขึ้นอัตราดอกเบี้ยของเฟดที่อาจใช้ยาแรงสกัดเงินเฟ้อ ทำให้ทองรูปพรรณขายออกบาททองคำละ 30,550 บาท
ตลาดซื้อขายทองคำในประเทศเช้านี้ ปรับราคาลดลง 350 บาท หลังนักลงทุนกังวลการปรับขึ้นอัตราดอกเบี้ยของเฟดที่อาจใช้ยาแรงสกัดเงินเฟ้อ ทำให้ทองรูปพรรณขายออกบาททองคำละ 30,550 บาท
14 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (14 มิ.ย. 2565) ปรับราคาลง 350 บาท จากราคาปิดตลาดเมื่อวานนี้ (13 มิ.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.26 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,150 บาท ขายออกบาทละ 30,250 บาท
ด้านทองรูปพรรณ 96.5% รับซื้ออยู่ที่บาทละ 29,607.48 บาท ส่วนราคาขายออกอยู่ที่ 30,750 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,825 ดอลลาร์/ออนซ์  โดยราคาดังกล่าวสอดคล้องสัญญาทองคำตลาดโคเม็กซ์ ส่งมอบเดือนส.ค. ปิดร่วงลง 43.70 ดอลลาร์ ปิดที่ 1,831.80 ดอลลาร์/ออนซ์เพราะถูกกดดันจากการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ
นอกจากนี้ ราคาทองยังได้รับผลกระทบจากความกังวลที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยในการประชุมสัปดาห์นี้เพื่อสกัดเงินเฟ้อ หลังสหรัฐเปิดเผยดัชนีราคาผู้บริโภค (CPI) พุ่งขึ้นเกินคาด
นักวิเคราะห์จากหลายสำนักต่างคาดการณ์ว่า เฟดจะปรับขึ้นอัตราดอกเบี้ย 0.75% ในการประชุมนโยบายการเงินในสัปดาห์นี้ ซึ่งจะเป็นการปรับขึ้นอัตราดอกเบี้ยรุนแรงที่สุดนับตั้งแต่ปี 2537 เพื่อสกัดการพุ่งขึ้นของเงินเฟ้อ